****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

 **Pielikums**

Daugavpils pilsētas pašvaldības

 2021.gada 10.decembra rīkojumam Nr.244

**Ziemassvētku noformējuma konkursa**

**„ZIEMASSVĒTKI 2021/2022”**

**NOLIKUMS**

Turpinot aizsākto tradīciju veidot svētku noskaņu Daugavpils pilsētā, Daugavpils pilsētas pašvaldība izsludina Ziemassvētku noformējumu konkursu **„ZIEMASSVĒTKI 2021/2022”** ar devīzi *„****Ziedoši Ziemassvētki!”*** un aicina piedalīties Ziemassvētku noformējuma veidošanā pilsētas izglītības iestādes, individuālos komersantus, kapitālsabiedrības, institūcijas, privātpersonas u. c.

1. **Konkursa mērķis**
	1. Veicināt Daugavpils pilsētā Ziemassvētku laikam atbilstošas noskaņas radīšanu, akcentējot radošas un oriģinālas izpausmes pilsētvidē, savienojot tradīcijas ar novitātēm;
	2. Veicināt otrreizēju materiālu izmantošanu;
	3. Veicināt aktīvu līdzdalību pilsētas svētku noformējuma veidošanā.

**2. Darba uzdevums**

Veidot Ziemassvētku rotājumus logiem, skatlogiem, ēku fasādēm un pieguļošajām teritorijām, **kas vērstas pret publisku vietu**. Aicinām visus interesentus iesaistīties noformējuma veidošanā, meklēt un atrast savus paņēmienus, kā izgatavot svētku rotājumus, iekļaujot tajos ideju – ziedoši Ziemassvētki. Tāpat lai veicinātu saudzīgu attieksmi pret vidi, kurā dzīvojam, aicinām izmantot svētku dekoru veidošanai jau reiz izmantotus materiālus.

**3. Konkursa dalībnieki**

3.1. Konkursā var piedalīties pilsētas izglītības iestādes, individuālie komersanti, kapitālsabiedrības un citas institūcijas.

3.2. Konkursa darbi tiks vērtēti 4 grupās**:**

3.2.1. Pilsētas izglītības iestāžu noformējums;

3.2.2. Pakalpojumu, tirdzniecības un finanšu pakalpojumu uzņēmumu (piemēram, kredītiestāžu, viesnīcu, veikalu, restorānu, bāru, kafejnīcu u.tml.) noformējums;

3.2.3. Rūpniecības uzņēmumu (rūpnīcas, ražotnes, biroja ēkas u.c.) noformējums.

3.2.4. Privātpersonu dzīvojamās ēkas.

**4. Vērtējuma kritēriji:**

4.1. Noformējuma atbilstība Ziemassvētku tematikai un noskaņai;

4.2. Noformējuma atbilstība devīzei;

4.3. Otrreizēji izmantoto materiālu pielietošana Ziemassvētku noformējumu veidošanā;

4.4. Noformējuma idejas oriģinalitāte un kompozīcija;

4.5. Noformējuma materiālu pielietojums un krāsu risinājums;

4.6. Noformējuma saderība ar ēkas arhitektūru un apkārtējo vidi;

4.7. Objekta vizuālā koptēla kvalitāte.

**5. Konkursa žūrija**

Konkursa darbus vērtēs Daugavpils pilsētas domes priekšsēdētāja izveidota komisija.

**6. Konkursa norises kārtība**

6.1. Konkursam izvirzītos noformējumus jāpiesaka no **2021. gada 16.decembra** līdz **2021. gada 29. decembrim plkst.16.00**, jāpievieno kvalitatīvas, labā izšķirtspējā, objekta fotogrāfijas, kurās objekts ir redzams no dažādiem rakursiem gan dienas, gan vakara laikā, jāaizpilda pieteikuma veidlapa un jāiesniedz to Daugavpils pilsētas pašvaldības informācijas birojā, K.Valdemāra ielā 1, tālr.65404344, vai Daugavpils pilsētas pašvaldības Pilsētplānošanas un būvniecības departamentā, Raiņa ielā 28, tālr.65457160, vai elektroniskā formātā sūtot informāciju uz e-pastu *ppdep@daugavpils.lv*. Konkursa pieteikuma veidlapa atrodama Daugavpils pilsētas domes mājas lapā *www.daugavpils.lv.*

6.2. Konkursam pieteikto objektu vērtēšana notiek no **2022. gada 3. janvāra** līdz **2022. gada 14.janvārim.**

6.3. Katrā konkursa dalībnieku grupā ir paredzētas 1., 2. un 3.vieta. Konkursa uzvarētājiem tiks piešķirts pateicības raksts un balvas. Komisija izvērtē vietu sadalījumu starp uzvarētājiem un prēmiju apmēru katrai no vietām, kā arī Komisijai ir tiesības nepiešķirt kādu no balvām, piešķirot veicināšanas balvas balvu fonda ietvaros.

6.4. Konkursa rezultātu paziņošana notiks **2022. gada 27. janvārī plkst.15:00.** Par balvu saņemšanu konkursa dalībnieki tiks informēti personīgi.

**7. Papildus jautājumi:**

Jautājumi, kuri saistīti ar šo konkursu, precizējami Daugavpils pilsētas pašvaldības Pilsētplānošanas un būvniecības departamentā, sazinoties ar pilsētvides nodaļu, tālr. 65407786, e-pasts *ppdep@daugavpils.lv*.

Domes priekšsēdētājs Andrejs Elksniņš